31993L0047
L 203/24
JURNALUL OFÍCIAL AL UNIUNII EUROPENE
A ȘAISPREZECEA DIRECTIVĂ 93/47/CEE A COMISIEI
din 22 iunie 1993
de adaptare la progresul tehnic a anexelor II, III, V, VI și VII la Directiva 76/768/CEE a Consiliului privind apropierea legislației statelor membre cu privire la produsele cosmetice
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (1), modificată ultima dată de Directiva 92/86/CEE (2), în special articolul 8 alineatul (2),
întrucât, pe baza informațiilor existente, pe de-o parte un filtru pentru ultraviolete poate fi permis definitiv și pe de altă parte anumite substanțe, conservanți și filtre pentru ultraviolete permise provizoriu trebuie interzise definitiv sau permise pentru o perioadă de timp specificată ulterior;
întrucât, pentru a proteja sănătatea publică, este necesară interzicerea folosirii 4-amino-2-nitrofenolului;
întrucât, pe baza celor mai recente cercetări științifice și tehnice, folosirea peroxidului de stronțiu și fenolftaleinei poate fi permisă cu anumite restricții și cu includerea obligatorie pe etichetă a avertismentelor referitoare la sănătate;
întrucât, pe baza celor mai recente cercetări științifice și tehnice, acidul 3-imidazol-4-ilacrilic și esterul său etilic pot fi folosite ca filtre pentru ultraviolete până la 30 iulie 1994 în produsele cosmetice supuse anumitor restricții și condiții;
întrucât măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic a directivelor privind înlăturarea barierelor tehnice din calea comerțului din sectorul produselor cosmetice,
ADOPTĂ PREZENTA DIRECTIVĂ:
Articolul 1
Directiva 76/768/CEE se modifică după cum urmează:
1.
În anexa II se adaugă următorul număr:
412. 4-amino-2-nitrofenol”.
2.
În anexa III partea 1:
(a)
la numerele curente 8, 9 și 10 de la litera (b) din coloana (f) se adaugă propoziția: „Purtați mănuși adecvate”;
(b)
la numărul curent 12, în coloana (f) se adaugă propoziția: „Purtați mănuși adecvate”.
3.
În anexa III partea 2 se adaugă următoarele numere curente:
a
b
c
d
e
f
g
„1
Peroxid de stronțiu
Preparate pentru îngrijirea părului care nu se îndepărtează prin clătire, uz profesional
4,5 % calculat ca stronțiu în preparatele gata de utilizat
Toate produsele trebuie să satisfacă cerințele referitoare la eliberarea de apă oxigenată
-
Numai pentru uz profesional
-
Evitați contactul cu ochii
-
A se clăti imediat dacă produsul vine în contact cu ochii.
30.06.1994”
a
b
c
d
e
f
g
„3
Fenolftaleină (*) [3,3-Bi(4-hidroxifenil)ftalidă]
Pastă de dinți
0.04 %
30.06.1994”
4.
În anexa V, la numărul curent 5, după expresia „Anexa III (partea 1)”, se adaugă următoarea expresie:
„peroxid de stronțiu în condițiile menționate la anexa III partea 2 numărul curent 1, …”.
5.
În anexa VI partea 2, la numerele curente 2, 15, 16, 21, 26, 27, 28, 29 și 30 se înlocuiește data de „30 iunie 1993” cu cea de „30 iunie 1994”.
6.
În anexa VII partea 1:
(a)
se adaugă următorul număr curent:
a
b
c
d
e
„8
1-(4-terț-butilfenil)-3-(4-metoxifenil)propan-1,3-dionă
5 %”
(b)
se elimină numărul curent 5.
7.
În anexa VII partea 2:
(a)
se adaugă următorul număr:
a
b
c
d
e
f
„33
Acid 3-imidazol-4-ilacrilic și esterul său etilic
2 % (exprimat ca acid)
30.6.1994”
(b)
se elimină numărul curent 31;
(c)
la numerele curente 2, 5, 6, 12, 13, 17, 24, 25, 26, 28, 29, 32 se înlocuiește „30 iunie 1993” cu „30 iunie 1994”.
Articolul 2
(1) Fără să aducă atingere datelor de admitere menționate la articolul 1, statele membre adoptă măsurile necesare pentru a se asigura că, începând cu 1 iulie 1994, pentru substanțele menț ionate la articolul 1, nici producătorii, nici importatorii stabiliți pe teritoriul Comunității nu introduc pe piață produse care nu îndeplinesc cerințele prezentei directive.
(2) Statele membre adoptă măsurile necesare pentru a se asigura că produsele menționate la alineatul (1) și care conțin substanțele menționate la articolul 1 nu pot fi vândute sau puse la dispoziția consumatorului final după 30 iunie 1995 în cazul în care nu îndeplinesc cerințele prezentei directive.
Articolul 3
(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 30 iunie 1994. Statele membre informează de îndată Comisia cu privire la aceasta.
(2) Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
(3) Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
Articolul 4
Prezenta directivă se adresează statelor membre.
Adoptată la Bruxelles, 22 iunie 1993.